બનાસકાંઠા જિલ્લામાં મિશન વિદ્યા અંતર્ગત થયેલી કામગીરીમાં ડીપીઓથી માંડી શાળાના શિક્ષકોએ માત્ર આભાસી આંકડા જ ઉભા કર્યા છે. મિશન વિદ્યાનું મુળ મિશન નબળા બાળકોને બહાર લાવવાનો ઉદેસ્ય પરિપૂર્ણ થયો નથી. જે સરકારી શાળાના શિક્ષક તરીકે શરમજનક બાબત કહેવાય મિશન વિદ્યાનો દોઢ મહિનો શાળામાં આંટા જ માર્યા છે. તો પરિણામ કયાંથી મળે ? તેમ પાલનપુર ખાતે કાનુભાઇ મહેતા હોલમાં યોજાયેલા મિશન વિદ્યા શૈક્ષણિક કામગીરીના સેમિનારમાં બોલતાં રાજ્યના પ્રા. શિક્ષણ નિયામકે જિલ્લા પ્રાથમિક શિક્ષણાધિકારી, તાલુકા શિક્ષણાધિકારી, બીઆરસી, સીઆરસી સહિત શિક્ષકોનો ઉધડો લીધો હતો.